minn Michael Briguglio , Kelliem għall- Izvilupp Socjali u Ekonomiku , Alternattiva Demokratika L- Orizzont 6 ta' Mejju 2009 Ma' naqbilx ma strateġiji politiċi li huma bbażati fuq it- tfieħ ta' tajn . Filfatt kemm -il darba jien faħħart politika ġejja minn fejn ġejja u ma ħallejtx il- partiġġjaniżmu jagħlaqli ħalqi . Apparti raġunijiet ideoloġiċi , din hija waħda mir- raġunijiet ewlenin għaliex jien attiv mal- Alternattiva Demokratika , speċjalment meta ċ- Ċerpersin preżenti Arnold Cassola , iħaddan din it- tip ta' filosofija . Iżda sfortunatament , pajjiżna jibqa' maħkum minn politika bbażata fuq partiġġjaniżmu taż- żonqor , fuq il- biża' u fuq in- nofs veritajiet . Eżempju riċenti hu l- mod kif il- Partit Nazzjonalista qed jipprova jħammeġ lill- Alternattiva dwar il- kwistjoni tal- immigrazzjoni illegali . Biex inkunu ċari : Alternattiva Demokratika hi favur politika umanitarja u favur ir- rispett lejn il- liġi internazzjonali . Kien għalhekk li bħala partit responsabbli , ma ddejjaqna xejn nappoġġjaw lill- Gvern Malti fil- kwistjoni li kellu mal- Gvern Taljan . Iżda , l- Partit Nazzjonalista ma rreċiprokax fl- irġulija . Ovvjament , il- politika mhix xi poeżija , iżda kultant wieħed jippretendi iktar maturità minn ċerti politiċi . Filfatt , il- Partit Nazzjonalista qed jipprova jagħti l- impressjoni li kull immigrant illegali u irregolari se jkollu d- dritt tal- vot u li l- Alternattiva Demokratika qiegħda tippromwovi din it- tip ta' politika . Il- verità hi li ż- żewġ Membri Parlamentari Ewropej tal- Partit Nazzjonalista , l- istess bħal m' għamlu Parlamenti oħrajn fosthom tal- Ħodor Ewropej , ivvotaw favur rapport li jirrakkomadna li huma l- immigranti legali ( u mhux illegali ) , li għandhom ikollhom id- dritt tal- vot . Ir- rapport jagħmilha ċara li dan id- dritt għandu jeżisti f' elezzjonijiet lokali , ġaladarba l- immigranti legali ikollhom permess li jgħixu fil- pajjiż u li jkunu ilhom jgħixu hemm għal numru ta' snin . Minbarra hekk , kull pajjiż huwa liberu li ma jaddattax din il- politika . Din hi stampa ferm differenti minn dik impinġija mill- propagandisti tal- Partit Nazzjonalista . Hija xi ħaġa sfortunata li hawn min qed jipprova joħloq mewġa ta' biża' fil- pajjiż biex jagħmel kapital politiku mill- kwistjoni tal- immigrazzjoni . Ta' min inżommu f' moħħna li l- Ministru Taljan Maroni , li qed jaġixxi ta' ' bully ' kontra Malta , jifforma parti minn partit tal- Lemin Estrem li hu alleat fil- Gvern mal- Partit ta' Silvio Berlusconi . Fil- Parlament Ewropew , il- Partit ta' Berlusconi , hu fl- istess grupp li miegħu huma msiebħin in- Nazzjonalisti . B' Lemin politiku b' saħħtu , bħal mhu l- każ fil- preżent , hemm inqas ċans li pajjiżi Ewropej oħrajn jaqsmu r- responsabbiltajiet ma' Malta fil- kwistjoni tal- immigrazzjoni . Minbarra hekk , politika iżolazzjonista mhux se tgħin biex pajjiżi oħrajn juru s- solidarjetà ma' pajjiżna . Jekk pajjiżna ma jikkoperax ma' ħaddieħor , dan jista' jħajjar lill- pajjiżi oħrajn biex jagħmlu l- istess meta niġu biex niddiskutu l- qsim tar- responsabbiltajiet ! Problema globali teħtieġ respons globali . Huma partiti progressivi bħall- Ħodor li qegħdin jagħmlu pressjoni biex verament ikun hemm solidarjetà fl- Unjoni Ewropea u b' hekk ikun hemm qsim ġust ta' responsabbiltà fil- kwistjoni tal- immigrazzjoni . Filfatt , il- Ħodor ivvotaw favur tibdil fil- konvezjoni ta' Dublin biex pajjiżi żgħar bħal Malta , li qegħdin jiffaċjaw pressjoni sproporjzonata , jibbenefikaw minn mekkaniżmu legali biex immigranti jiġu reallokati f' pajjiżi oħrajn fl- UE . Dan jiżgura li l- qsim ta' resposabbiltà ikun obbligatorju u mhux volontarju . Ta' min isemmi li kienet Membru Parlamentari Ewropea f' isem il- Hodor , jiġifieri Jean Lambert , li kienet qajmet il- kwistjoni biex isir tibdil fil- konvenzjoni ta' Dublin u dan wara konsultazzjoni mal- Alternattiva Demokratika . Huwa ċar li l- Ħodor Ewropej qegħdin jagħmlu pressjoni qawwija biex ikun hemm qsim ġust tar- responsabbiltajiet fl- UE fil- kwistjoni tal- immigrazzjoni . X' se tkun il- montatura li jmiss min- naħa tal- Partit Nazzjonalista biex jipprova jiskura dan il- fatt ? Kelliem għall- Izvilupp Socjali u Ekonomiku – Alternattiva Demokratika L- Orizzont 25 ta' Marzu 2009 Il- partiti politiċi kollha f' Malta qegħdin jirriko ¬ noxxu li l- kwistjoni tal- immigrazzjoni illegali teħtieġ li tingħata prijorità . Fis- soċjetà ċivili ukoll huma bosta li qegħdin juru t- tħassib tagħhom . Stħarriġ soċjoloġiku riċenti jikkonferma li l- kwistjoni tal- immigrazzjoni illegali hija waħda mill- iktar kwistjonijet li qiegħda tħasseb lill- faxex varji tal- poplu Malti . Fl- istess ħin , iżda , hemm min qed jitkellem b' mod fejn qisu dak li tgħid xi għaqda barranija fir- rigward ta' Malta għandu jingħata kull attenzjoni u fl- istess ħin ninjoraw it- tħassib li qed jesperjenza l- poplu Malti , minn residenti ta' lokalitajiet bħal Birżebbuġa sa ħaddiema li qegħdin jaraw xogħolhom jingħata lil ħaddieħor li jit ¬ ħaddem illegalment u b' kundizzjonijiet miżeri . Bħala attivist li nimmilita fil- kamp ekoloġiku u xellugi , nem ¬ men fil- valuri tal- ġustizzja soċjali u s- solidarjetà . Iżda bħala soċjologu naf li dawn il- valuri jridu jiġu implimentati f' kuntest soċjali reali , u mhux fid- dinja tal- ħolm . Ma naħsibx li eluf ta' Maltin huma " razzisti " jew " injoranti " għax jaħsbu li hawn problema u għax jixtiequ li l- legalità tiġi rispettata iktar . Għall- kuntrarju , nemmen li għandna naraw x' qed iħasseb lill- Maltin u naraw x' politika tista' tiġi adottata f' dan ir- rigward . Huwa fatt li , bħala pajjiż żgħir fil- fruntiera tal- Unjoni Ewro ¬ pea , Malta qiegħda tirċievi am ¬ mont sproporzjonat ta' immig ¬ ranti illegali , u dan jista' jkollu implikazzjonijiet bħal dawk ekonomiċi u kulturali li mhux bilfors ikunu pożittivi . Per eżempju , dan jista' jwassal għal żieda fl- isfruttar tal- ħaddiema bħalma semmejt iktar kmieni , u f' xi ċirkostanzi , l- introduz ¬ zjoni ta' prattiċi kulturali li mhumiex dejjem ikunu aċċettabbli f' pajjiżna . Malta għandha jkollha vuċi ferm iktar soda fl- Unjoni Ewropea dwar din il- kwistjoni , kemm f' dak li għandu x' jaqsam ma' qsim ġust tan- numru ta' immigranti fil- pajjiżi Ewropej , kif ukoll f' dak li għandu x' jaqsam ma' pressjoni fuq il- Libja biex din tikkopera dwar il- kwistjoni . F' pajjiżna għandu jkun hawn politika iktar ħarxa kontra dawk li jimpjegaw lill- ħaddiema illegalment u kontra dawk li qegħdin jittraffikaw lin- nies b' mod klandestin . Għandu jkun hawn ukoll politika edukattiva li twassal għal iktar solidarjetà u integrazzjoni bejn nies ta' kulturi differenti , fl- isfond tal- kulturi li jikkaratterizzaw is- soċjetà Maltija . Ta' min jgħid li l- Partit tal- Ħodor Ewropej qiegħed jagħmel pressjoni biex fl- Unjoni Ewropea jkun hemm qsim ġust ta' responsabbiltà bejn il- pajjiżi Ewropej . Kien proprju ftit tax- xhur ilu li Jean Lambert , Mem ¬ bru tal- Parlament Ewropew f' isem il- Ħodor , saħqet li l- ħtiġijiet ta' pajjiżi u gżejjer jeħtieġu attenzjoni ikbar mill- Unjoni Ewropea . Fl- istess ħin , partiti bħal dawk tal- Lemin Estrem huma kontra dan … L- ebda partit tal- Lemin Estrem Ewropew mhu se jaqbel , per eżempju , li pajjiżhom jaċċetta r- responsabbilità għall- immig ¬ ranti li qegħdin f' Malta kontra r- rieda tagħhom ! Il- kwistjoni tal- immigrazzjoni illegali teħtieġ ukoll iktar djalogu bejn it- Tramuntana u n- Nofsinhar , u f' dan ir- rigward , ikun fl- interess ta' kulħadd li jkun hemm koperazzjoni ikbar fuq sfond Ewro - Mediter ¬ ranju . Fl- aħħar mill- aħħar , żvilupp soċjo - ekonomiku ġust fil- pajjiżi minn fejn ġejjin bosta immigranti jista' jwassal għal inqas inċentiv biex dawn jitilqu minn pajjiżhom għat- tfittxija ta' ħajja aħjar .